《杨郎中新居和尧夫先生韵》
宋代·吕公著

碧瓦朱门将相居，见嵩临洛百家无。
登高此地还能赋，会老他年定入图。
花发四时排步障，鸟鸣终日劝提壶。
何人遇赏偏留赏，逸士清风激鄙夫。

作者简介：（1018—1089）宋寿州人，字晦叔。吕公弼弟。仁宗时登进士第。英宗时知蔡州。神宗立，召为翰林学士。熙宁初，知开封府，为御史中丞。反对行青苗法，言吕惠卿奸邪不可用，出知颍州。起知河阳，召还知审官院，寻同知枢密院事。哲宗元祐元年拜尚书右仆射兼中书侍郎，与司马光同辅政，废除新法。三年，恳辞位，拜司空、同平章军国事。卒谥正献。